Cariad Duw
Mae Cariad Duw yn emyn gan Dr George Lewis DD (1763 – 1822).

Cariad Duw sydd fawr ryfeddod 
Cariad yw ogoniant Duwdod 
Cariad Duw sy'n ddi-ddechreuad 
Cariad Duw anfonodd Geidwad.

Cariad Duw sy'n ddi-gyffelyb 
Cariad Duw arfaethodd achub 
Cariad drefnodd y Gwaredwr 
Cariad ffurfiodd gorph i'r Prynwr.

Cariad roddodd bla ar Iesu 
Cariad barodd iddo chwysu 
Cariad ddugodd Grist i'r lladdfa 
Cariad lwyddodd ar Galfaria. 

Cariad Duw sy'n tirion alw 
Cariad sy'n bywhau y marw 
Cariad sy'n cyfrannu'n helaeth 
Cariad byth ni ddannod eilwaith. 

Cariad Duw sy'n maddeu pechod 
Cariad Duw yw sail y Cymmod 
Cariad sy'n dileu anwiredd 
Cariad sydd yn cuddio camwedd. 

Cariad sydd yn gwisgo'r noethion 
Cariad sy'n iachau y cleifion 
Cariad Duw sy'n nerthu'r gweiniaid 
Cariad Duw sy'n dal eiddiliaid. 

Cariad Duw sy'n gwledda'r seintiau 
Cariad sydd yn llonni eneidiau 
Cariad Duw sy'n eu rhagflaenu 
Cariad sy'n eu hamgylchynu. 

Cariad Duw sy'n ddigyfnewid 
Cariad ddwg y saint i'r gwynfyd 
Cariad sy'n eu dyfal ddilyn 
Cariad Duw sy'n eu hamddiffyn. 

Cariad Duw sy'n gwenu'n siriol 
Cariad Duw sy'n gweithio'n nerthol 
Cariad! hyfryd briodoledd 
Cariad Duw sydd yn ddi-ddiwedd. 

Cariad Duw dyn golyn angeu 
Cariad gyfyd gyrph y seintiau 
Cariad arddel hwynt ar gyhoedd 
Cariad Duw fydd cam y nefoedd.

Emynau
George Lewis